ಪ್ರೀತಿ ಹೆಸರಲ್ಲಿ ವಂಚನೆ- ಕಿರುತೆರೆ ಫೇಮಸ್ ನಟಿಯ ವಿರುದ್ಧ ಆರೋಪ

ಬೆಂಗಳೂರು: ಕಿರುತೆರೆ ಫೇಮಸ್ ನಟಿ ಪ್ರಿಯಾಂಕ ಚಿಂಚೋಳಿ ವಿರುದ್ಧ ವಂಚನೆ ಆರೋಪ ಕೇಳಿಬರುತ್ತಿದೆ. ಮಾಡೆಲ್ ಒಬ್ಬರು ನನಗೆ ಪ್ರಿಯಾಂಕ ಪ್ರೀತಿ ಹೆಸರಲ್ಲಿ ಮೋಸ ಮಾಡಿದ್ದಾಳೆ. ಹಣಕ್ಕಾಗಿ ವಂಚಿಸಿದ್ದಾಳೆ ಎಂದು ಆರೋಪಿಸಿದ್ದಾರೆ.

ಬಿಲ್ ಗೇಟ್ಸ್ ಚಿತ್ರದ ನಾಯಕಿ ಮತ್ತು ಹರಹರ ಮಹಾದೇವ್ ಧಾರಾವಾಹಿ ಖ್ಯಾತಿಯ ನಟಿ ಪ್ರಿಯಾಂಕ ಚಿಂಚೋಳಿ ಇಷ್ಟು ದಿನ ಅಭಿನಯದಿಂದ ಸುದ್ದಿಯಾಗುತ್ತಿದ್ದರು. ಇದೀಗ ವಿವಾದದಿಂದ ಸುದ್ದಿಯಾಗಿದ್ದಾರೆ. ತಮಗೆ ಪ್ರಿಯಾಂಕ ಪ್ರೀತಿಸಿ ವಂಚಿಸಿದ್ದಾಳೆ ಎಂದು ಮಾಡೆಲ್ ಸಾಯಿರಾಮ್ ಪ್ರಿಯಾಂಕ ವಿರುದ್ಧ ಆರೋಪಿಸಿದ್ದಾರೆ.

ನಟಿ ಪ್ರಿಯಾಂಕ ಜೊತೆಗಿನ ಒಂದಿಷ್ಟು ಫೋಟೋ ಮತ್ತು ಮೆಸೇಂಜರ್ ಸಂಭಾಷಣೆ ಸಾಯಿರಾಮ್ ಬಳಿ ಇದ್ದು, ಬೇರೊಬ್ಬ ಹುಡುಗನ ಸಂಘ ಮಾಡಿರುವ ಪ್ರಿಯಾಂಕ ನಮಗೆ ಲವ್ ದೋಖಾ ಮಾಡಿದ್ದಾಳೆಂದು ಸಾಯಿರಾಮ್ ಆರೋಪಿಸುತ್ತಿದ್ದಾರೆ.

ಈ ಬಗ್ಗೆ ಪ್ರತಿಕ್ರಿಯಿಸಿದ ಪ್ರಿಯಾಂಕ, ಸಾಯಿರಾಮ್ ಕೇವಲ ನನಗೆ ಸ್ನೇಹಿತ, ಆತ ನನ್ನ ಮೇಲೆ ದುರುದ್ದೇಶ ಇಟ್ಟುಕೊಂಡು ಈ ರೀತಿ ಮಾಡಿದ್ದಾನೆ ಎಂದು ಸಾಯಿರಾಮ್ ಮಾಡಿರುವ ಎಲ್ಲಾ ಆರೋಪವನ್ನೂ ತಳ್ಳಿಹಾಕಿದ್ದಾರೆ.

ಸಾಯಿರಾಮ್ ಶ್ರೀಮಂತ ಕುಟುಂಬದ ಹಿನ್ನೆಲೆ ಹೊಂದಿದ್ದು ಪ್ರಿಯಾಂಕ ಶಿಶಿರ್ ಹೆಸರಿನ ನಟನ ಜೊತೆ ನಡೆಸಿರುವ ಮೆಸೆಂಜರ್ ಸಂದೇಶ ಸಾಮಾಜಿಕ ಜಾಲತಾಣಗಳಲ್ಲಿ ವೈರಲ್ ಆಗುತ್ತಿದೆ.